Държавен вестник, бр. 43, 2010 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  43
(10) Съветът приема правилник за дейността 
си. За заседанията на съвета се води протокол.
(11) Съветът може да създава работни групи 
с експерти на Министерството на финансите, 
Българската народна банка и комисията.
(12) Решението за публично оповестяване на 
информация във връзка с работата на съвета 
се приема с единодушие.
(13) Всички държавни органи и длъжност-
ни лица са длъжни да оказват в рамките на 
своите правомощия съдействие на съвета и да 
му предоставят необходимата информация при 
осъществяване на неговите функции.
(14) За улесняване на международното 
сътрудничество във връзка с финансовата 
стабилност членовете на съвета могат да 
сключват споразумения за сътрудничество 
с институции, осъществяващи задачи в тази 
област в държави – членки на Европейския 
съюз, и други държави.“
§ 23. В § 1 от допълнителната разпоредба 
се правят следните изменения и допълнения:
1. Създава се нова т. 5:
„5. „Свързани лица“ са: 
а) съпрузите, роднините по права линия без 
ограничения, по съребрена линия до четвърта 
степен включително и роднините по сватовство 
до трета степен включително;
б) съдружниците;
в) лицата, едното от които участва в упра-
влението на другото или на негово дъщерно 
дружество;
г) лицата, в чийто управителен или контролен 
орган участва едно и също юридическо или фи-
зическо лице, включително когато физическото 
лице представлява юридическо лице;
д) дружество и лице, което притежава повече 
от 10 на сто от дяловете или акциите, издадени 
с право на глас в дружеството;
е) лицата, едното от които упражнява кон-
трол спрямо другото;
ж) лицата, чиято дейност се контролира от 
трето лице или от негово дъщерно дружество;
з) лицата, които съвместно контролират 
трето лице или негово дъщерно дружество;
и) лицата, едното от които е търговски 
представител на другото.“
2. Досегашните т. 5, 6, 7 и 8 стават съответно 
т. 6, 7, 8 и 9.
§ 24. Приложението към чл. 27, ал. 2 се 
отменя.
Преходни и заключителни разпоредби
§ 25. (1) В 14-дневен срок от влизането в сила 
на този закон Народното събрание избира нови 
членове на комисията. Мандатът на заварените 
при влизането в сила на този закон членове 
на комисията се прекратява с встъпването в 
длъжност на новите членове.
(2) Членовете на първия състав на комиси-
ята, формиран съгласно този закон, се избират 
с мандат: 
1. председателят – за 6 години;
2. заместник-председателят, ръководещ 
управление „Надзор на инвестиционната дей-
ност“ – за 5 години;
3. заместник-председателят, ръководещ уп-
равление „Осигурителен надзор“ – за 4 години;
4. заместник-председателят, ръководещ 
управление „Застрахователен надзор“ – за три 
години;
5. членът на комисията по чл. 3, т. 5 – за 
три години.
(3) При необходимост по заварените при 
влизането в сила на този закон администра-
тивни производства компетентният орган по 
съответното производство може да удължи 
произнасянето си с не повече от един месец.
(4) В двумесечен срок от избирането є ко-
мисията предлага на Министерския съвет да 
приеме тарифата за таксите по чл. 27, ал. 2.
(5) В едномесечен срок от избирането є 
комисията утвърждава образците на декларации 
по § 27, ал. 2, § 28, ал. 2 и § 29, ал. 2.
(6) В двумесечен срок от избирането є ко-
мисията привежда правилника за устройството 
и дейността си в съответствие с този закон.
§ 26. (1) В едномесечен срок от влизането 
в сила на този закон министърът на финанси-
те свиква заседание на съвета по финансова 
стабилност.
(2) В двумесечен срок от влизането в сила 
на този закон съветът по финансова стабилност 
приема правилник за дейността си.
§ 27. (1) Регулираните пазари, инвестицион-
ните посредници и управляващите дружества 
са длъжни в тримесечен срок от влизането в 
сила на този закон да представят в комисията 
списък на лицата до действителен собственик, 
които притежават пряко или непряко 5 и над 5 
на сто от правата на глас в общото събрание 
или от капитала на съответното дружество.
(2) Към списъка по ал. 1 се прилага декла-
рация по образец, утвърден от комисията, която 
съдържа изчерпателни данни за действителните 
собственици на съответното поднадзорно лице. 
Ако е необходимо, заместник-председателят, 
ръководещ управление „Надзор на инвести-
ционната дейност“, в срок до един месец от 
получаване на списъка по ал. 1 може писме-
но да поиска допълнителна информация или 
документи. В искането се определя срок за 
отстраняване на непълнотите и предоставянето 
на допълнителната информация, който не може 
да бъде по-дълъг от един месец.
(3) При неизпълнение на изискванията 
по ал. 1 и 2, както и когато представената 
информация или документи не позволяват да 
се извърши идентификация на действителните 
собственици:
1. заместник-председателят може да прило-
жи мерките по чл. 118, ал. 1, т. 1 от Закона за 
пазарите на финансови инструменти, съответно